В И С Ш    С Ъ Д Е Б Е Н    С Ъ В Е Т

П Р О Т О К О Л   № 23

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 13.08.2025 г.

Днес, 13.08.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев
                                                                                             Пламен Найденов                                                                                             
                                                                                             Боян Новански
                                                                                             
          ОТСЪСТВАТ: Олга Керелска и Огнян Дамянов.
                                                                    
           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

По внесените допълнителни материали и на основание последвалите разисквания:

КОМИСИЯ „УПРАВЛЕНИЕ НА СОБСТВЕНОСТТА"
към Пленума на Висшия съдебен съвет
РЕШИ:

ВКЛЮЧВА в дневния ред:
 
1.	Изпълнение на решение по т. 9 от протокол № 13/22.05.2025 г. на Пленума на Висшия съдебен съвет, във връзка с предложение от председателя на Върховния касационен съд и и.ф. председател на Върховния административен съд, отправено с писмо рег. № ВСС – 6231/30.04.2025 г.
2.Писмо от главния секретар на Министерство на правосъдието, относно обособяване на самостоятелни обекти на помещения, разпределени на ползване на ГДО „Охрана“.

- Инвестиции и строителство:

1.ОТНОСНО: Писмо от административния ръководител на Апелативен съд – София, с искане за осигуряване на средства за изготвяне на технически паспорт на сградата на Съдебна палата - гр. София, бул. „Витоша“ № 2.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	1.1.ВЪЗЛАГА на дирекция „Управление на собствеността на съдебната власт“ към АВСС да подготви писмо до административния ръководител на Апелативен съд – София, с предложение за предприемане на действия от страна на Апелативен съд – София за определяне на прогнозна стойност за изготвяне на технически паспорт за сградата на Съдебна палата – София, с оглед проучване на възможността за осигуряване на средства  по    § 51 – 00 „Основен ремонт на ДМА“ по бюджета на съдебната власт за 2025 г. за изпълнение на услугата и корекция  на бюджета на съда за възлагането ѝ. 
	1.2. ИЗПРАЩА решението на административния ръководител на Апелативен съд – София, за сведение.

2.ОТНОСНО: Писмо от административния ръководител на Апелативен съд – София, с искане за осигуряване на средства и включване в Инвестиционната програма на Висш съдебен съвет за 2025 г. по § 51-00 „Основен ремонт на ДМА“ на нови обекти, свързани със ремонтни работи по сградата на Съдебна палата в гр. София, бул. „Витоша“ № 2.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

2.1.ПРИЕМА за необходимо и целесъобразно възлагането на услуги с предмет: 
	2.1.1. „Извършване на цялостно проучване, обследване и изработка на работен проект за реставрация на стъклописите, разположени в архитектурния интериор на сградата на Съдебна палата – София, бул. „Витоша“ № 2“, със сметна стойност 60 000 лв. и годишна задача  за 2025 г. 60 000 лв. Средствата  в размер на 60 000 лв. да бъдат осигурени чрез извършване на вътрешно компенсирана промяна с намаляване на годишната задача за  обект „Преустройство   и  ремонт  на  съществуваща  сграда ПИ 83510.674.453 в сграда с пристройка за нуждите на Районен съд и Районна прокуратура – Шумен“ от Инвестиционната програма на Висшия съдебен съвет  по § 51-00 „Основен ремонт на ДМА“ от бюджета на съдебната власт за 2025 г.  
2.1.2. „Изготвяне на работен проект за външно фасадно художествено осветление за сградата на Съдебната палата – София,  бул. „Витоша“ № 2“, със сметна стойност 59 980 лв. и годишна задача  за 2025 г. 59 980 лв. Средствата  в размер на 59 980 лв. да бъдат осигурени чрез извършване на вътрешно компенсирана промяна  с намаляване на годишната задача  за обект „Преустройство   и  ремонт  на  съществуваща  сграда ПИ 83510.674.453 в сграда с пристройка за нуждите на Районен съд и Районна прокуратура – Шумен“ от Инвестиционната програма на Висшия съдебен съвет  по § 51-00 „Основен ремонт на ДМА“ от бюджета на съдебната власт за 2025 г.
2.2.ВЪЗЛАГА на дирекция „Управление на собствеността на съдебната власт“ към администрацията на ВСС да отрази промяната по т. 2.1 при последваща актуализация на Инвестиционната програма на ВСС за              2025 г. по § 51-00 „Основен ремонт на ДМА“.
2.3.ИЗПРАЩА решението по т. 2.1 на комисия „Бюджет и финанси“ към Пленума на ВСС за корекция по § 51-00 „Основен ремонт на ДМА“ по бюджета на Апелативен съд - София със средства в общ размер на 119 980,00 лв., за възлагане изпълнението на услуга с предмет „Извършване на цялостно проучване, обследване и изработка на работен проект за реставрация на стъклописите, разположени в архитектурния интериор на сградата на Съдебна палата – София, бул. „Витоша“ № 2“, със сметна стойност 60 000 лв. и услуга  с предмет „Изготвяне на работен проект за външно фасадно художествено осветление за сградата на Съдебната палата – София,  бул. „Витоша“ № 2“, със сметна стойност 59 980 лв., след изпълнение на т. 2.2.
2.4.ВЪЗЛАГА на дирекция „Управление на собствеността на съдебната власт“ към администрацията на Висшия съдебен съвет, при изготвяне на проекта на Инвестиционна програма на ВСС по § 51-00 „Основен ремонт на ДМА“ за 2026 г. да бъде включен обект: „Изготвяне на цялостен работен проект за енергийна ефективност по енергийно спестяващи мерки /ЕСМ/, по позиции № 1, 2, 3, 4, 5 и 6, съгласно доклад за енергийна ефективност от  2022 г. на сградата на Съдебната палата – София, бул. „Витоша“ № 2“ със сметна стойност 180 000 лв. и годишна задача за 2026 г. 180 000 лв.
2.5.ИЗПРАЩА решението на административния ръководител на Апелативен съд – София за сведение и изпълнение. 

- Управление на собствеността:

3.ОТНОСНО: Процедури по осигуряване на помещения за изграждане на центрове за медиация, във връзка с обнародване на Закона за изменение и допълнение на Гражданския процесуален кодекс в ДВ, бр. 55 от 08.07.2025 г.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия, съгласно решение по т. 13 от протокол 
№ 20/10.07.2025 г. на Пленума на ВСС
РЕШИ:

3.1.УПЪЛНОМОЩАВА представляващия Висшия съдебен съвет, да отправи искане до кмета на Община Кюстендил за финализиране на процедурата по предоставяне безвъзмездно за управление на имот – публична общинска собственост, представляващ помещение, находящо се в сграда с идентификатор 41112.503.954.3, с адрес: гр. Кюстендил, ул. „Търговска“ № 11, 13, с площ 26,60 кв.м., на Висшия съдебен съвет за нуждите на ОС – Кюстендил и РС - Кюстендил за изграждане на съдебен център за медиация, за срок от 10 /десет/ години. 
3.1.1.ИЗПРАЩА решението на административните ръководители на Окръжен съд – Кюстендил и РС – Кюстендил за сведение.
3.2.УПЪЛНОМОЩАВА представляващия Висшия съдебен съвет, да отправи искане до кмета на Община Свищов за финализиране на процедурата по предоставяне безвъзмездно за управление на част от имот – общинска собственост, представляващ помещение, находящо се на втори етаж в сграда /бивш битов комбинат/, с адрес: гр. Свищов, ул. „Тодор Миланович“ № 2, на Висшия съдебен съвет за нуждите на РС – Свищов за изграждане на съдебен център за медиация, за срок от 10 /десет/ години.
3.2.1.ИЗПРАЩА решението на административния ръководител на Районен съд - Свищов за сведение.
3.3.УПЪЛНОМОЩАВА представляващия Висшия съдебен съвет, да отправи искане до кмета на Община Стара Загора за финализиране на процедурата по предоставяне безвъзмездно за управление на част от имот – общинска собственост, представляваща самостоятелен обект в сграда с идентификатор 68850.514.276.1.2, находящ се в гр. Стара Загора,                    ул. „Константин Иречек“  № 26, ет. 1, на Висшия съдебен съвет за нуждите на ОС – Стара Загора и РС – Стара Загора за изграждане на съдебен център за медиация, за срок от 10 /десет/ години.
3.3.1.ИЗПРАЩА решението на административните ръководители на Окръжен съд – Стара Загора и Районен съд – Стара Загора за сведение.
3.4.УПЪЛНОМОЩАВА представляващия Висшия съдебен съвет, да отправи искане до областния управител на област Пловдив за финализиране на процедурата по предоставяне безвъзмездно за управление на имот – частна държавна собственост, представляващ помещение, изградено и ползвано в миналото като стол на офицерския състав на военното поделение, състоящо се от две основни помещения с размери около 50 кв.м. и 30 кв.м., находящ се в   гр. Пловдив, ул. „Копривките“ № 2, ет. 1, на Висшия съдебен съвет за нуждите на ОС – Пловдив и РС – Пловдив за изграждане на център за медиация.
3.4.1.ИЗПРАЩА решението на административните ръководители на Окръжен съд – Пловдив и Районен съд – Пловдив за сведение.
3.5.УПЪЛНОМОЩАВА представляващия Висшия съдебен съвет да сключи договор с кмета на Община Провадия за предоставяне безвъзмездно за управление на помещение № 405А с площ от 15 кв.м., намиращо се на четвъртия етаж от административна сграда на Община Провадия, с административен адрес: гр. Провадия, ул. „Дунав“ № 39, за срок от 5 години, на Висшия съдебен съвет, за нуждите на РС – Провадия за изграждане на център за медиация.
3.5.1.ИЗПРАЩА решението на административния ръководител на Районен съд - Провадия за сведение.
3.6.УПЪЛНОМОЩАВА представляващия Висшия съдебен съвет, да отправи искане до областния управител на област Велико Търново за финализиране на процедурата по предоставяне безвъзмездно за управление на част от имот – частна държавна собственост, находящ се в гр. Велико Търново, ул. „Христо Ботев“ № 2, на Висшия съдебен съвет за нуждите на ОС – Велико Търново и РС – Велико Търново за изграждане на център за медиация.
3.6.1.ИЗПРАЩА решението на административните ръководители на ОС – Велико Търново и РС – Велико Търново за сведение.
3.7.УПЪЛНОМОЩАВА представляващия Висшия съдебен съвет, да изпрати напомнително писмо до Общинския съвет и кмета на Община Дряново, относно започване на процедура за безвъзмездно предоставяне за управление на ВСС на част от имот – общинска собственост, находящ се в  гр. Дряново,   ул. „Капитан Райчо“ № 16, за срок от 10 години, както и за сключване на договор.
3.7.1.ИЗПРАЩА решението на административния ръководител на РС – Дряново за сведение.
3.8.УПЪЛНОМОЩАВА представляващия ВСС да отправи искане до кмета на Община Елхово за финализиране на процедурата за учредяване безвъзмездно право на ползване, за срок от 10 години, върху част от недвижим имот - частна общинска собственост, представляващ самостоятелен обект в сграда с идентификатор 27382.500.2590.1.5, находящ се в гр. Елхово,              ул. „Търговска“ № 2, на ВСС за нуждите на РС - Елхово за изграждане на център за медиация.
3.8.1.ИЗПРАЩА решението на административния ръководител на РС – Елхово за сведение.
3.9.УПЪЛНОМОЩАВА представляващия ВСС да отправи искане до кмета на Община Ардино за финализиране на процедурата по предоставяне за безвъзмездно ползване, за срок от 5 години, върху общинско помещение, находящо се в сградата на „Бивше начално училище „Христо Ботев“ в              гр. Ардино, ул. „София“ № 12, на ВСС за нуждите на РС – Ардино за изграждане на център за медиация.
3.9.1.ИЗПРАЩА решението на административния ръководител на РС – Ардино за сведение.
3.10.УПЪЛНОМОЩАВА представляващия ВСС да отправи искане до председателя на АК - Хасково за финализиране на процедурата по предоставяне за безвъзмездно ползване, за срок от 5 години, на помещение - офис № 24, находящо се в гр. Хасково, ул. „Хан Кубрат“ № 8, на ВСС за нуждите на ОС – Хасково и РС - Хасково за изграждане на център за медиация.
3.10.1.ИЗПРАЩА решението на административните ръководители на ОС – Хасково и РС – Хасково за сведение.
3.11.ВЪЗЛАГА на дирекция „Управление на собствеността на съдебната власт“ към АВСС, да изпрати писма до административните ръководители на РС – Средец, РС – Нова Загора, РС – Омуртаг, РС – Луковит и РС Кнежа за предоставяне на информация относно необходимостта от помещения за изграждане на центрове за медиация, във връзка с финализиране на стартирали процедури. 

4.ОТНОСНО: Писмо от административния ръководител на Районен съд – Бяла Слатина за прехвърляне на 6 кв.м. от имот, собственост на МВР на Висшия съдебен съвет, за изграждане на асансьорна уредба в съда.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1. ВЪЗЛАГА на дирекция „Управление на собствеността на съдебната власт“ към администрацията на ВСС да отправи запитване до министъра на вътрешните работи, относно възможността за безвъзмездно предоставяне на               6 кв.м. от поземлен имот с административен адрес: гр. Бяла Слатина, ул. „Гимназиална“ №1, в управление на МВР, на Висшия съдебен съвет с оглед реализиране на инвестиционни намерения, свързани с осигуряване на достъпна среда за хора с увреждания в инвалидни колички чрез изграждане на външен асансьор на Съдебната палата в гр. Бяла Слатина.
4.2. ИЗПРАЩА  решението на административния ръководител на Районен съд – Бяла Слатина за сведение.

5.ОТНОСНО: Писмо от изпълнителния директор на Изпълнителна агенция „Инфраструктура на електронното управление“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1.ВЪЗЛАГА на дирекция „Управление на собствеността на съдебната власт“ към АВСС:
5.1.1. Да отправи запитване до административния ръководител на Районен съд – Берковица за необходимостта от ползване на помещение, находящо се до стълбите с наименование „Помещение механик“, представляващо част от самостоятелен обект в сграда с идентификатор 03928.511.603.1.2, с адрес: гр. Берковица, пл. „Йордан Радичков“ № 4, във връзка с постъпило искане от Изпълнителна агенция „Инфраструктура на електронното управление“ /ИАИЕУ/ в изпълнение на инвестиция C7.I1 „Широкомащабно разгръщане на цифрова инфраструктура на територията на България“ от Националния план за възстановяване и устойчивост /НПВУ/.
5.1.2. Да докладва отново преписката след получаване на информацията по т. 5.1.1.

6.ОТНОСНО: Отправяне на запитване до Министерство на правосъдието за необходимост от сгради в имота, находящ се в гр. Нова Загора, пл. „Свобода“ № 1, за нуждите на Служба по вписванията – Нова Загора.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

6.1.ВЪЗЛАГА на дирекция „Управление на собствеността“ към администрацията на ВСС да отправи отново запитване до административния ръководител на РС – Нова Загора за отпаднала необходимост от имоти с идентификатори 51809.504.7303.4 /стар идентификатор 51809.504.2226.7/ и 51809.504.7303.5 /стар идентификатор 51809.504.2226.8/, находящи се в имот с идентификатор 51809.504.7303 /стар 51809.504.2226/ по КККР на гр. Нова Загора, ул. „Александър Стамболийски“ № 1 /пл. „Свобода“ №1/. При положителен отговор, да бъде отправено запитване до министъра на правосъдието и изпълнителния директор на Агенция по вписванията за потвърждаване необходимостта от предоставяне в управление на Министерство на правосъдието, за нуждите на Агенция по вписванията на сгради с идентификатори 51809.504.7303.4 /стар 51809.504.2226.7/ и 51809.504.7303.5 /стар 51809.504.2226.8/, по реда на Закона за държавната собственост и правилника за неговото прилагане. 
6.2.ВЪЗЛАГА на дирекция „Управление на собствеността на съдебната власт“ към администрацията на ВСС да докладва преписката след получаване на становище от Министерство на правосъдието и Агенция по вписванията, с цел последващо процедиране пред Министерство на регионалното развитие и благоустройство.

Допълнителни точки, включени за разглеждане
в заседанието на Комисия „Управление на собствеността”

7.ОТНОСНО: Изпълнение на решение по т. 9 от протокол № 13/22.05.2025 г. на Пленума на Висшия съдебен съвет, във връзка с предложение от председателя на Върховния касационен съд и и.ф. председател на Върховния административен съд, отправено с писмо рег. № ВСС – 6231/30.04.2025 г.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	7.1.ПРИЕМА за сведение постъпилите писма от министъра на здравеопазването, председателите на Комисията за противодействие на корупцията и Комисията за отнемане на незаконно придобитото имущество, заместник - министъра на регионалното развитие и благоустройство и областния управител на област София, в изпълнение на решение по т. 9 от протокол № 13/22.05.2025 г. на Пленума на ВСС.

8.ОТНОСНО: Писмо от главния секретар на Министерство на правосъдието, относно обособяване на самостоятелни обекти на помещения, разпределени на ползване на ГДО „Охрана“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	8.1.ВЪЗЛАГА на дирекция „Управление на собствеността на съдебната власт“ към администрацията на ВСС да изготви писмо до Министерство на правосъдието за изразяване на становище, относно необходимостта от  помещенията, ползвани за изпълнение на функциите на ГД „Охрана“ в сградата с административен адрес: гр. София, ул. „Черковна“ № 90. 

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ